ᱯᱳᱸᱜᱟᱞ

ᱯᱳᱸᱜᱟᱞ (ᱛᱟᱢᱤᱞ - பொங்கல்) ᱛᱟᱢᱤᱞ ᱱᱟᱰᱩ ᱟᱨ ᱵᱟᱝ ᱠᱷᱟᱱ ᱳᱱᱟ ᱥᱟᱣᱩᱛᱷ ᱴᱚᱴᱷᱟ ᱠᱚᱨᱮᱱ ᱛᱟᱢᱤᱞ ᱦᱚᱲ ᱦᱤᱱᱫᱩ ᱠᱚᱣᱟᱜ ᱢᱤᱫ ᱠᱷᱟᱥ ᱯᱚᱨᱚᱵᱽ ᱠᱟᱱ ᱛᱟᱠᱚᱣᱟ ᱾ ᱱᱚᱶᱟ ᱫᱚ ᱫᱟᱨᱟᱭ ᱥᱮᱨᱢᱟ ᱜᱮ ᱥᱮᱨᱢᱟ ᱨᱮᱭᱟᱜ ᱑᱔ - ᱑᱕ ᱡᱟᱱᱩᱣᱟᱨᱤ ᱦᱤᱞᱚᱜ ᱠᱚ ᱡᱟᱱᱟ ᱵᱟᱲᱟᱭ ᱮᱫᱟ ᱾ ᱱᱚᱶᱟ ᱨᱮᱭᱟᱜ ᱡᱚᱠᱷᱟ ᱫᱚ ᱱᱟᱣᱟᱱᱱ ᱥᱟᱶ ᱦᱩᱭᱩᱜ ᱠᱟᱱ ᱛᱟᱠᱚᱣᱟ ᱡᱟᱦᱟᱸ ᱫᱚ ᱪᱟᱥ ᱵᱟᱥ ᱠᱚ ᱨᱮᱭᱟᱜ ᱜᱮᱫ ᱨᱮᱭᱟᱜ ᱠᱩᱥᱤ ᱨᱟᱹᱥᱠᱟᱹ ᱢᱟᱦᱟᱸ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱠᱚᱣᱟ ᱾ ᱯᱳᱸᱜᱟᱞ ᱨᱮᱭᱟᱜ ᱛᱟᱢᱤᱞ ᱢᱮᱱᱮᱛ ᱫᱚ ᱩᱯᱷᱟᱱ ᱥᱮ ᱣᱤᱯᱞᱟᱣ ᱦᱩᱭᱩᱜ ᱠᱟᱱᱟ ᱾ ᱟᱹᱨᱤᱪᱟᱹᱞᱤ ᱞᱮᱠᱟᱛᱮ ᱫᱚ ᱥᱟᱱᱟᱢᱟᱜ ᱜᱮ ᱱᱟᱯᱟᱭ ᱛᱮ ᱡᱟᱣ ᱜᱮ ᱡᱤᱭᱟᱹᱲ ᱛᱟᱦᱮᱱ ᱟᱱᱟᱜ ᱯᱚᱨᱚᱵᱽ ᱠᱟᱱᱟ ᱡᱟᱦᱟᱸ ᱫᱚ ᱱᱟᱯᱟᱭ ᱛᱮ ᱟᱹᱜᱩ ᱚᱪᱚᱭ ᱞᱟᱹᱜᱤᱫ ᱫᱟᱜ, ᱥᱤᱛᱩᱢ ᱟᱨ ᱪᱟᱹᱥᱤ ᱞᱟᱹᱜᱤᱫ ᱰᱟᱝᱜᱽᱨᱟ ᱠᱚᱣᱟᱜ ᱢᱟᱱᱚᱛ ᱦᱩᱭᱩᱜ ᱠᱟᱱᱟ ᱾ ᱱᱚᱶᱟ ᱯᱟᱨᱚᱵᱽ ᱨᱮᱭᱟᱜ ᱱᱟᱜᱟᱢ ᱠᱚᱢ ᱠᱷᱚᱱ ᱠᱚᱢ ᱑᱐᱐᱐ ᱥᱮᱨᱢᱟ ᱜᱟᱱ ᱢᱟᱨᱮ ᱢᱮᱱᱟᱜᱼᱟ ᱟᱨ ᱱᱚᱶᱟ ᱫᱚ ᱛᱟᱢᱤᱞ ᱱᱟᱰᱩ ᱠᱷᱚᱱ ᱮᱴᱟᱜ ᱠᱚᱨᱮ ᱦᱚᱸ ᱠᱚ ᱢᱟᱱᱟᱣᱟ ᱚᱱᱟ ᱫᱚ ᱮᱴᱟᱜ ᱫᱤᱥᱚᱢ ᱠᱚᱨᱮ ᱦᱚᱸ ᱠᱚ ᱢᱟᱱᱟᱣᱟ ᱱᱚᱶᱟ ᱯᱚᱨᱚᱵᱽ ᱨᱮᱭᱟᱜ ᱢᱟᱱᱟᱣ ᱦᱟᱹᱴᱤᱧ ᱫᱚ ᱥᱨᱤᱞᱟᱝᱠᱟ , ᱢᱟᱞᱮᱥᱤᱭᱟ, ᱢᱳᱨᱤᱥᱥ, ᱟᱢᱮᱨᱤᱠᱟ, ᱠᱟᱱᱟᱰᱟ, ᱥᱤᱝᱜᱟᱯᱩᱨ, ᱟᱨ ᱟᱭᱢᱟ ᱮᱴᱟᱜ ᱴᱷᱟᱶ ᱠᱚᱨᱮ ᱦᱚᱸ ᱡᱟᱦᱟᱸ ᱨᱮ ᱛᱟᱢᱤᱞ ᱦᱚᱲ ᱠᱚ ᱛᱟᱦᱮᱱᱟ ᱚᱱᱟ ᱡᱟᱭᱜᱟ ᱨᱮ ᱟᱹᱰᱤ ᱠᱩᱥᱤ ᱨᱟᱹᱥᱠᱟᱹ ᱟᱛᱮᱜ ᱠᱚ ᱢᱟᱱᱟᱣᱟ ᱾ ᱛᱟᱢᱤᱞ ᱱᱟᱰᱩ ᱨᱮᱫᱚ ᱚᱱᱟ ᱯᱚᱨᱚᱵᱽ ᱨᱮᱭᱟᱜ ᱢᱟᱦᱟᱸ ᱦᱤᱞᱚᱜ ᱫᱚ ᱥᱚᱨᱠᱟᱨᱤ ᱟᱥᱲᱟ, ᱵᱤᱨᱫᱟᱹ ᱜᱟᱲ ᱟᱨ ᱚᱯᱷᱤᱥ ᱠᱚᱨᱮ ᱫᱚ ᱪᱷᱩᱴᱤ ᱛᱟᱦᱮᱱ ᱠᱟᱱᱟ ᱾

ᱦᱚᱭ ᱛᱚ ᱯᱳᱸᱜᱟᱞ ᱞᱮᱠᱟᱱ ᱟᱱᱠᱱ ᱮᱴᱟᱜ ᱯᱚᱨᱚᱵᱽ ᱠᱚ ᱞᱮᱠᱟ ᱚᱱᱠᱟ ᱮᱴᱟᱜ ᱱᱟᱜᱟᱢᱟᱱ ᱥᱟᱥᱛᱨᱚ ᱠᱚᱨᱮ ᱣᱟᱨᱱᱟᱱ ᱵᱟᱝ ᱧᱟᱢ ᱟᱠᱟᱱᱟ ᱾

 ᱡᱚᱯᱲᱟᱣ 
᱑᱔ ᱡᱟᱱᱩᱣᱟᱨᱤ ᱢᱟᱦᱟᱸ ᱦᱤᱞᱚᱜ ᱩᱛᱛᱟᱨ ᱥᱤᱧᱚᱛ ᱨᱮ ᱢᱟᱠᱟᱨ ᱥᱟᱝᱠᱨᱟᱱᱛᱤ ᱧᱩᱛᱩᱢ ᱛᱮ ᱢᱟᱱᱟᱣ ᱮᱫᱟ ᱠᱚ ᱟᱨ ᱡᱷᱟᱨᱠᱷᱚᱸᱰ, ᱳᱰᱤᱥᱟ, ᱯᱟᱪᱷᱤᱢ ᱵᱟᱝᱜᱟᱞ, ᱟᱥᱟᱢ, ᱵᱤᱦᱟᱨ, ᱟᱨᱩᱱᱟ ᱪᱟᱞ ᱳᱨᱚᱫᱮᱥ ᱟᱨ ᱛᱨᱤᱯᱩᱨᱟ ᱨᱮᱱ ᱥᱟᱨᱱᱟ ᱥᱟᱱᱛᱟᱲ ᱠᱚ ᱫᱚ ᱡᱤᱞ ᱯᱤᱴᱷᱟ ᱥᱮ ᱯᱟᱛᱲᱟ ᱯᱤᱴᱷᱟᱹ ᱟᱛᱮ ᱚᱱᱟ ᱢᱟᱦᱟᱸ ᱨᱮᱭᱟᱜ ᱢᱟᱹᱦᱤᱛ ᱦᱤᱞᱚᱜ ᱫᱚ ᱥᱟᱠᱨᱟᱛ ᱥᱮ ᱵᱟᱣᱲᱤ ᱢᱮᱱᱛᱮ ᱠᱚ ᱢᱟᱱᱟᱣᱟ ᱾ ᱡᱟᱦᱟᱸ ᱫᱚ ᱥᱤᱧ ᱪᱟᱸᱫᱚ ᱢᱟᱠᱟᱨ ᱨᱮᱠᱷᱟ ᱨᱮᱱᱟᱭ ᱴᱷᱟᱶ ᱞᱮᱠᱟᱛᱮ ᱪᱟᱞᱟᱜ ᱠᱟᱱᱟᱭ ᱚᱱᱟ ᱫᱤᱥᱟᱹ ᱩᱫᱩᱜ ᱞᱮᱠᱟᱛᱮ ᱵᱟᱰᱟᱭ ᱧᱟᱢᱚᱜ ᱠᱟᱱᱟ ᱾ ᱢᱟᱠᱟᱨ ᱥᱟᱝᱠᱨᱟᱱᱛᱤ ᱡᱟᱦᱟᱸ ᱫᱚ ᱦᱤᱱᱫᱩ ᱠᱚ ᱠᱚ ᱢᱟᱱᱟᱣᱟ ᱚᱱᱟ ᱯᱚᱨᱚᱵᱽ ᱦᱤᱞᱚᱜ ᱨᱮᱭᱟᱜ ᱢᱟᱦᱟᱸ ᱢᱟᱹᱦᱤᱛ ᱨᱮ ᱫᱚ ᱱᱚᱶᱟ ᱯᱚᱨᱚᱵᱽ ᱫᱚ ᱜᱩᱡᱽᱨᱟᱛ ᱟᱨ ᱢᱟᱦᱟᱨᱟᱥᱴᱨᱚ ᱨᱮ ᱩᱛᱛᱨᱟᱭᱚᱱ ᱠᱚ ᱢᱮᱛᱟᱜ ᱠᱟᱱᱟ, ᱛᱚᱵᱮ ᱱᱚᱶᱟ ᱢᱟᱦᱟᱸ ᱨᱮ ᱟᱱᱫᱷᱨᱟ ᱯᱨᱚᱫᱮᱥ, ᱠᱮᱨᱟᱞ ᱟᱨ ᱠᱚᱨᱱᱟᱴᱚᱠ ( ᱱᱚᱶᱟ ᱯᱮᱭᱟ ᱯᱚᱱᱚᱛ ᱛᱟᱢᱤᱞ ᱱᱟᱹᱰᱩ ᱥᱟᱶ ᱡᱚᱲᱟᱣ ᱢᱮᱱᱟᱜᱼᱟ) ᱨᱮᱫᱚ ᱥᱟᱸᱠᱨᱟᱱᱛᱤ ᱧᱩᱛᱩᱢ ᱛᱮ ᱠᱚ ᱢᱟᱱᱟᱣ ᱵᱟᱲᱟ ᱮᱫᱟ ᱾
ᱫᱟᱠᱷᱤᱱ ᱥᱤᱧᱚᱛ ᱨᱮᱭᱟᱜ ᱛᱟᱢᱤᱞ ᱱᱟᱰᱩ ᱯᱚᱱᱚᱛ ᱨᱮ ᱯᱳᱸᱜᱟᱞ ᱨᱮᱭᱟᱜ ᱯᱚᱨᱚᱵᱽ ᱥᱤᱧ ᱪᱟᱸᱫᱚ ᱨᱮᱭᱟᱜ ᱢᱟᱠᱟᱨ ᱨᱟᱥᱤ ᱨᱮ ᱵᱚᱞᱚ ᱟᱠᱟᱱ ᱨᱮᱭᱟᱜ ᱥᱟᱹᱜᱩᱱ ᱫᱟᱨᱟᱢ ᱠᱤᱪᱷᱩ ᱵᱮᱜᱟᱨ ᱟᱸᱫᱟᱡᱽ ᱜᱮ ᱦᱩᱭᱩᱜ ᱠᱟᱱᱟ ᱾ ᱥᱤᱧ ᱪᱟᱸᱫᱚ ᱦᱩᱲᱩ ᱪᱟᱣᱞᱮ ᱨᱤᱱᱤᱡ ᱫᱟᱛᱟ ᱢᱚᱱᱮ ᱠᱟᱛᱮ ᱯᱩᱱ ᱢᱟᱦᱟᱸ ᱦᱟᱹᱵᱤᱡ ᱱᱚᱶᱟ ᱯᱚᱨᱚᱵᱽ ᱨᱮᱭᱟᱜ ᱨᱟᱹᱥᱠᱟᱹ ᱠᱚ ᱢᱟᱱᱟᱣᱟ ᱟᱨ ᱚᱱᱟ ᱯᱨᱟᱛᱤ ᱮᱱᱮᱡ ᱥᱮᱨᱮᱧ ᱠᱚ ᱦᱩᱭᱩᱜ ᱛᱟᱠᱚ ᱠᱟᱱᱟ ᱾ ᱱᱚᱶᱟ ᱵᱟᱵᱚᱫ ᱛᱮ ᱜᱟᱹᱦᱤᱨ ᱛᱮ ᱧᱮᱞ ᱥᱟᱱᱟ ᱠᱷᱟᱱ ᱱᱚᱶᱟ ᱯᱚᱨᱚᱵᱽ ᱫᱚ ᱪᱟᱹᱥᱤ ᱦᱚᱲ ᱟᱨ ᱪᱟᱥ ᱵᱟᱥ ᱥᱟᱶ ᱡᱚᱲᱟᱣ ᱟᱠᱟᱱ ᱵᱳᱝᱜᱟ ᱵᱳᱨᱳ ᱥᱟᱶ ᱢᱮᱱᱟᱜᱼᱟ ᱟᱠᱟᱫᱼᱟ ᱾

 ᱧᱩᱛᱩᱢ 
ᱱᱚᱶᱟ ᱯᱚᱨᱚᱵᱽ ᱨᱮᱭᱟᱜ ᱧᱩᱛᱩᱢ ᱯᱳᱸᱜᱟᱞ ᱫᱚ ᱚᱱᱟ ᱠᱷᱟᱹᱛᱤᱨ ᱠᱚ ᱫᱚᱦᱚ ᱟᱠᱟᱫᱼᱟ ᱪᱮᱫᱟᱜ ᱥᱮ ᱱᱚᱶᱟ ᱢᱟᱦᱟᱸ ᱦᱤᱞᱚᱜ ᱥᱤᱧ ᱪᱟᱹᱫᱚ (ᱵᱮᱨ) ᱫᱚ ᱡᱟᱦᱟᱸ ᱯᱨᱚᱥᱟᱫᱽ ᱠᱚ ᱮᱢ ᱮᱫᱟ ᱚᱱᱟ ᱜᱮ ᱯᱳᱸᱜᱟᱞ ᱠᱚ ᱢᱮᱛᱟᱣᱟᱜ ᱠᱟᱱᱟ ᱾ ᱛᱟᱢᱤᱞ ᱯᱟᱹᱨᱥᱤ ᱨᱮ ᱯᱳᱸᱜᱟᱞ ᱨᱮᱭᱟᱜ ᱢᱮᱱᱮᱛ ᱫᱚ ᱮᱴᱟᱜ ᱜᱮ ᱢᱮᱱᱮᱛ ᱚᱰᱚᱠᱚᱜ ᱠᱟᱱᱟ ᱚᱱᱟ ᱫᱚ ᱦᱩᱭᱩᱜ ᱠᱟᱱᱟ ᱩᱯᱪᱷᱟᱣ ᱾ ᱵᱟᱱᱟᱨ ᱨᱩᱯ ᱨᱮ ᱧᱮᱞ ᱞᱮᱠᱷᱟᱱ ᱫᱚ ᱠᱟᱛᱷᱟ ᱫᱚ ᱱᱚᱶᱟ ᱚᱰᱚᱠᱚᱜ ᱠᱟᱱᱟ ᱵᱳᱝᱜᱟ ᱵᱳᱨᱳ ᱠᱚ ᱵᱷᱳᱜᱽ ᱮᱢ ᱾ ᱯᱳᱸᱜᱟᱞ ᱨᱮᱭᱟᱜ ᱢᱟᱱᱚᱛ ᱫᱚ ᱚᱱᱟ ᱛᱮᱦᱚᱸ ᱢᱮᱱᱟᱜᱼᱟ ᱪᱮᱫᱟᱜ ᱥᱮ ᱱᱚᱶᱟ ᱫᱚ ᱛᱟᱢᱤᱞ ᱪᱟᱸᱫᱚ ᱨᱮᱭᱟᱜ ᱯᱩᱭᱞᱩ ᱢᱟᱹᱦᱤᱛ ᱦᱤᱞᱚᱜ ᱜᱮ ᱮᱛᱚᱦᱚᱵᱚᱜ ᱠᱟᱱᱟ ᱾
 ᱯᱩᱱ ᱢᱟᱦᱟᱸ ᱨᱮᱭᱟᱜ ᱯᱚᱨᱚᱵᱽ 
 ᱥᱤᱧ ᱪᱟᱹᱫᱚ ᱯᱳᱸᱜᱟᱞ 
ᱱᱚᱶᱟ ᱯᱚᱨᱚᱵᱽ ᱨᱮᱭᱟᱜ ᱢᱟᱱᱚᱛ ᱫᱚ ᱟᱱᱫᱟᱡᱟ ᱱᱚᱶᱟ ᱞᱮᱠᱟᱛᱮ ᱦᱚᱸ ᱠᱟᱛᱷᱟ ᱛᱮ ᱢᱮᱱ ᱫᱟᱲᱮᱭᱟᱜᱼᱟ ᱡᱮ ᱱᱚᱶᱟ ᱯᱳᱸᱜᱟᱞ ᱯᱚᱨᱚᱵᱽ ᱫᱚ ᱯᱩᱱ ᱢᱟᱦᱟᱸ ᱦᱟᱹᱵᱤᱡ ᱪᱟᱞᱟᱜ ᱠᱟᱱᱟ ᱾ᱥᱟᱱᱟᱢ ᱢᱟᱦᱟᱸ ᱨᱮᱟᱭᱟᱜ ᱯᱳᱸᱜᱟᱞ ᱨᱮᱭᱟᱜ ᱵᱷᱮᱜᱟᱨ - ᱵᱷᱮᱜᱟᱨ ᱧᱩᱛᱩᱢ ᱢᱮᱱᱟᱜ ᱟᱠᱟᱫᱼᱟ ᱾ ᱱᱚᱶᱟ ᱫᱚ ᱡᱟᱱᱩᱣᱟᱨᱤ ᱠᱷᱚᱱ ᱮᱛᱚᱦᱚᱵ ᱢᱮᱱᱟᱜᱼᱟ ᱾

 ᱵᱟᱦᱨᱮ ᱡᱚᱱᱚᱲ 

 ᱥᱟᱹᱠᱷᱭᱟᱹᱛ